ΔΗΜΟΣ ΑΓΙΑΣ ΒΑΡΒΑΡΑΣ



***Αυτοτελές Τμήμα Δημάρχου* ΔΕΛΤΙΟ ΤΥΠΟΥ *5.4.2*023**

**Ο ΠΑΓΚΟΣΜΙΟΣ ΟΡΓΑΝΙΣΜΟΣ ΥΓΕΙΑΣ ΕΠΕΛΕΞΕ ΝΑ ΠΡΟΒΑΛΕΙ ΣΤΗΝ ΕΠΙΣΗΜΗ ΙΣΤΟΣΕΛΙΔΑ ΤΟΥ ΤΗ ΔΡΑΣΗ ΤΟΥ ΔΗΜΟΥ ΑΓΙΑΣ ΒΑΡΒΑΡΑΣ ΜΕ ΑΦΟΡΜΗ ΤΗΝ ΠΑΓΚΟΣΜΙΑ ΗΜΕΡΑ ΑΚΟΗΣ [3 ΜΑΡΤΙΟΥ]**

Μεγάλη τιμή για τον δήμο μας αποτελεί το ότι ο Παγκόσμιος Οργανισμός Υγείας επέλεξε τη δράση που πραγματοποιήθηκε με αφορμή την Παγκόσμια ημέρα ακοής [3 Μαρτίου] για να εκπροσωπήσει τη χώρα μας στην επίσημη ιστοσελίδα του. <https://worldhearingday.org/reported-projects-sorted-by-country/entry/4255/?fbclid=IwAR3WJK2eqPAl9ACOB0_dlE-U9ZHxPJhDsBfiajIQFO3VLN-TIvhM5Ixxsak>

Επιστημονικά υπεύθυνη της διήμερης δράσης ήταν η ιατρός ΩΡΛ κα Γεωργία Κατσούλη, Καθηγήτρια του Πανεπιστημίου Πελοποννήσου. Η κα Κατσούλη αφιέρωσε δύο ημέρες από τον πολύτιμο χρόνο της ώστε να μιλήσει στους πολίτες του δήμου μας για τη σημασία της βαρηκοΐας στους ενήλικες και να πραγματοποιήσει δωρεάν πλήρη ακοολογικό έλεγχο σε 167 ανθρώπους, άνω των 60 χρόνων. Η πολύτιμη συνεισφορά της συνέδραμε ουσιαστικά τον δήμο μας στις πολύχρονες προσπάθειες του για την προάσπιση της υγείας των πολιτών, μέσα από δράσεις πρόληψης και προαγωγής υγείας.

Η πρωτότυπη και καινοτόμα δράση όχι μόνο αγκαλιάστηκε από τους πολίτες, αλλά έτυχε παγκόσμιας αναγνώρισης. Το γεγονός αυτό λειτουργεί καταλυτικά στο να συνεχίσουμε με την ίδια ένταση και το ίδιο πάθος, έχοντας πρωταγωνιστές τους πολίτες του δήμου μας και επιστήμονες του κύρους και της ευαισθησίας της κας Κατσούλη.